КОМИ РЕСПУБЛИКАЛÖН ОЛАНПАС

**«Коми Республика мутасын звер-пöтка, кыйсян объектъяс видзöм да наöн вöдитчöм, вöралан озырлун видзöм юкöнын öткымын юалöм йылысь» Коми Республикаса Оланпасö вежсьöм пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья**. Пыртны «Коми Республика мутасын звер-пöтка, кыйсян объектъяс видзöм да наöн вöдитчöм, вöралан озырлун видзöм юкöнын öткымын юалöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2010, 24 №, 565 ст.) татшöм вежсьöм:

содтыны татшöм 21 статья:

«**21 статья.** Коми Республика мутасын быдöнлы вöравны позяна угоддьöясын вöралысь торъя йöз костын вöралан ресурсъяс кыйöм вылö разрешениеяс юклö Коми Республикаса Правительствоöн уполномочитöм Коми Республикаса олöмö пöртысь власьт орган татшöм пöрадок серти.

Вöралан ресурсъяс кыйöм вылö разрешениеяс, мыйяс кыйöм вылö вынсьöдöны лимитъяс, юклöны:

медводдза öчередьын – вöралысьяслы, кодъяс мунан воын кыйисны öти либö некымын кöин паськыда быдöнлы вöравны позяна угоддьöясын, кутшöмъяс меститчöмаöсь муниципальнöй юкöн мутасын, кöнi планируйтöны кыйны вöралан ресурсъяс, Коми Республикаса Правительствоöн уполномочитöм Коми Республикаса олöмö пöртысь власьт органöн сетöм акт петкöдлiгöн;

мöд öчередьын – вöралысьяслы, кодъяс пырисны мунан воын Коми Республика мутасын быдöнлы вöравны позяна угоддьöясын вöралан ресурсъяслöн учётö, мый нуöдö Коми Республикаса Правительствоöн уполномочитöм Коми Республикаса олöмö пöртысь власьт орган;

коймöд öчередьын – вöралысьяслы вöралан ресурсъяс кыйöм вылö разрешение сетöм могысь Коми Республикаса Правительствоöн уполномочитöм Коми Республикаса олöмö пöртысь власьт органö сетöм шыöдчöмъяслöн кадпас серти.

Вöралан ресурсъяс вылö разрешениеяссö, кодъяс вылö оз вынсьöдны кыйсян лимитъяс, юклöны вöралысьяслы законодательство серти урчитöм вöралан ресурсъяс кыйöмын да видзöмын нормативъяс да нормаяс мында вöралан ресурсъяс кыйöм вылö разрешение сетöм могысь Коми Республикаса Правительствоöн уполномочитöм Коми Республикаса олöмö пöртысь власьт органö сетöм шыöдчöмъяслöн кадпас серти.».

**2 статья.** Тайö Оланпасыс вынсялö сiйöс официальнöя йöзöдан лун бöрын дас лун мысти да инмö 2010 во йирым тöлысь 1 лунсянь артмöм правоотношениеяслы.

Коми Республикаса Юралысь В.М.Гайзер

Сыктывкар

2010 вося кöч тöлысь 29 лун

99-РЗ №

Вуджöдiс Коснырева Е.Г., 2093 пас